Ákvörðun Útlendingastofnunar um að synja umsókn kæranda um alþjóðlega vernd og dvalarleyfi af er staðfest . Þann 5. október 2017 er kveðinn upp svohljóðandi úrskurður nr. 543 / 2017 í stjórnsýslumáli nr . KNU17090016 Kæra […] á ákvörðun Þann 5. september 2017 kærði […] , fd . […] , ríkisborgari […] ( hér eftir nefnd kærandi ) ákvörðun Útlendingastofnunar , dags. 9. ágúst 2017 , um að synja henni um alþjóðlega vernd á Íslandi ásamt því að synja henni um dvalarleyfi á grundvelli 74. gr. laga nr. 80 / 2016 um útlendinga . Kærandi sótti um vernd ásamt foreldrum sínum og fjórum systkinum . Kærandi krefst þess aðallega að hin kærða ákvörðun verði felld úr gildi og að henni verði veitt staða flóttamanns með vísan til 1. mgr. 37. gr. útlendingalaga . Til vara krefst kærandi þess að henni verði veitt dvalarleyfi á grundvelli 1. mgr. 74. gr. laga um útlendinga . Fyrrgreind ákvörðun er kærð á grundvelli 7. gr. laga um útlendinga og barst kæran fyrir lok kærufrests . II . Málsatvik og málsmeðferð Kærandi sótti um alþjóðlega vernd hér á landi þann 5. febrúar 2017 . Kærandi kom í viðtal hjá Útlendingastofnun m.a. þann 10. febrúar 2017 ásamt talsmanni sínum . Með ákvörðun , dags. 9. ágúst 2017 , synjaði Útlendingastofnun kæranda um alþjóðlega vernd ásamt því að synja henni um dvalarleyfi á grundvelli mannúðarsjónarmiða . Ákvörðun Útlendingastofnunar Við meðferð máls kæranda hjá Útlendingastofnun byggði hún umsókn sína um alþjóðlega vernd á því að hún sé í hættu í heimaríki sínu vegna aðildar sinnar að minnihlutahópi […] og þeirrar mismununar sem hópurinn verði fyrir . Þá sé kærandi í hættu vegna [...] sem sé yfirvofandi af hendi […] í heimaríki hennar . Kæranda var vísað frá landinu á grundvelli d-liðar 1. mgr. 106. gr. laga um útlendinga . Útlendingastofnun tilkynnti kæranda jafnframt að kæra frestaði réttaráhrifum ákvörðunarinnar , sbr. 1. mgr. 35. gr. laga um útlendinga . Í greinargerð kæranda kemur fram að hún byggi ástæðu flótta síns á því að hún og fjölskylda hennar hafi orðið fyrir ofsóknum af hendi þeirra sem studdu […] vegna ásakana um að þau hafi unnið fyrir […] aðila . Ofsóknirnar hafi ekki síst stafað af fordómum og hatri í garð fólks af […] þjóðarbrotinu sem fjölskyldan tilheyri . Þá hafi hópur fyrrum hermanna […] tekið föður kæranda og misþyrmt honum . Fjölskyldan hafi búið í borginni […] en kveikt hafi verið í húsi þeirra þar með þeim afleiðingum að það hafi brunnið til grunna . Í kjölfar húsbrunans hafi fjölskyldan verið tilneydd til að yfirgefa […] og hafi flutt til borgarinnar […] . Kærandi kveðst alla tíð hafa orðið fyrir mismunun , fordómum og áreiti vegna uppruna síns . Enn fremur hafi hún lifað í skugga [...] sem hafi hafist með því að […] . Fjölskyldur fórnarlambanna hafi frá því að morðið átti sér stað ítrekað haft í hótunum við kæranda og fjölskyldu og hafi þeim m.a. verið hótað líkamsmeiðingum og lífláti auk þess sem ráðist hafi verið á fjölskyldumeðlimi . Þá hafi kærandi orðið fyrir […] . Vegna hættunnar á að verða fyrir ofbeldi og morðtilraunum af hálfu fjölskyldna þeirra sem bróðir kæranda hafi myrt hafi fjölskyldan fundið sig knúna til að halda sig innandyra í húsnæði sem þau hafi haft á leigu . Í viðtölum við kæranda og fjölskyldu hjá Útlendingastofnun hafi þau í öllum grundvallaratriðum verið trúverðug og samkvæm í frásögnum sínum . Minniháttar misræmi hafi komið fram í útskriftum viðtala á milli fjölskyldumeðlima , t.a.m. ónákvæmni varðandi tímasetningar og löngu liðna atburði sem sé að mati talsmanns kæranda eðlilegt . Frásagnir þeirra hafi verið í fullu samræmi við sögulegar heimildir varðandi stöðu […] í kjölfar stríðsins og um stöðu þeirra í […] í dag . Kærandi krefst þess aðallega að henni verði veitt alþjóðleg vernd skv. 1. mgr. 37. gr. laga um útlendinga þar sem hún sæti ofsóknum í heimaríki sínu og grundvallarmannréttindi hennar séu ekki tryggð þar í landi . Í greinargerð kæranda er fjallað almennt um aðstæður í […] og kemur m.a. fram að ríkið sé meðal fátækustu ríkja heims . Þá sé mannréttindavernd mjög veik en dómstólar standi höllum fæti , minnihlutahópar verði fyrir mismunun og aðgerðarsinnar sæti hótunum og árásum . Þá sé refsileysi vandamál og aðgengi að dómskerfinu takmarkað . Enn fremur sé spilling mikil í ríkinu og hafi Evrópusambandið frá árinu […] aðstoðað […] á sviði dóms - , lögreglu - , og […] . Verkefnið hafi ekki skilað tilætluðum árangri og uppi hafi verið orðrómur um spillingu í tengslum við verkefnið og vísar kærandi til frétta um ætlaða spillingu máli sínu til stuðnings . Vísað er til skýrslu mannréttindasamtakanna [...] þar sem fram komi að þrátt fyrir að breytingar hafi orðið á dómskerfinu árið […] og jákvæð þróun orðið að einhverju leyti sé dómskerfið enn haldið miklum ágöllum . Þá er fjallað um aðstæður […] í […] en heimildir hermi að í kjölfar átakanna í […] árin […] hafi þjóðarbrotið ásamt öðrum minnihlutahópum orðið fyrir grófum ofsóknum vegna ásakana um að […] . Í dag sé staða hópsins slæm en minnihlutahópum í heimaríki kæranda sé m.a. mismunað á atvinnumarkaði , í menntakerfinu og í opinberri þjónustu . Einnig sé staða kvenna og stúlkna af […] þjóðarbrotinu sérstaklega slæm . Fjallað er um [...] í greinargerð þar sem kærandi hafi lagt fram gögn sem sýni fram á að tvær fjölskyldur hafi haft í hótunum við fjölskyldu hennar vegna [...] . Tölfræði yfir [...] í ríkinu sé óáreiðanleg en þær eigi sér stað og erfitt sé að fá aðstoð yfirvalda í slíkum deilum . Kærandi hafi reynt að leita til lögreglu án árangurs og geti því ekki leitað ásjár […] yfirvalda . Til vara krefst kærandi þess að henni verði veitt dvalarleyfi á Íslandi af mannúðarástæðum , sbr. 1. mgr. 74. gr . Með hliðsjón af því sem kærandi hafi rakið varðandi erfiðar félagslegar aðstæður hennar telji hún að skilyrði ákvæðisins séu uppfyllt . Ekki verði séð að aðstæður kæranda myndu breytast við flutning innanlands í ljósi þess að hún fái ekki vernd yfirvalda og þess að hún hafi nú þegar flutt innanlands til að flýja ofsóknir en það hafi ekki dugað til að tryggja öryggi fjölskyldunnar . Þá telur kærandi sig ekki vera örugga annarsstaðar í heimaríki sínu auk þess sem landið sé lítið og því erfitt að láta sig hverfa . Í máli þessu gilda einkum ákvæði laga um útlendinga nr. 80 / 2016 , reglugerð nr. 540 / 2017 um útlendinga með áorðnum breytingum , ákvæði stjórnsýslulaga nr. 37 / 1993 , stjórnarskrá lýðveldisins Íslands nr. 33 / 1944 og mannréttindasáttmáli Evrópu , sbr. lög nr. 62 / 1994 . Jafnframt ber að líta til ákvæða alþjóðasamnings um stöðu flóttamanna frá 1951 , ásamt viðauka við samninginn frá 1967 , og annarra alþjóðlegra skuldbindinga Íslands á sviði mannréttinda eftir því sem tilefni er til . Í ákvörðun Útlendingastofnunar kemur fram að til að sanna á sér deili hafi kærandi framvísað […] kenniskírteini . Telur kærunefndin því ljóst að kærandi sé […] ríkisborgari . Landaupplýsingar Kærunefnd útlendingamála hefur lagt mat á aðstæður í […] m.a. með hliðsjón af eftirfarandi skýrslum : […] er á lista Útlendingastofnunar yfir örugg upprunaríki . Í ofangreindum gögnum kemur fram að í […] sé starfrækt verkefni Evrópusambandsins til stuðnings réttarríkinu […] . Markmið verkefnisins sé að aðstoða […] stjórnvöld á sviði löggjafar og þá sérstaklega varðandi löggæslu - , dóms - og tollakerfið . Stjórnvöld hafi tekið skref í áttina gegn refsileysi embættismanna með því að sækja til saka og refsa embættismönnum sem höfðu gerst uppvísir að því að misnota stjórnkerfið . Þá hafi skipulögð glæpastarfsemi og spilling verið vandamál í […] en gripið hafi verið til aðgerða til að sporna við þessum vandamálum m.a. með aðstoð Evrópuráðsins og Evrópusambandsins . [...] hafi tíðkast í […] en erfitt sé að nálgast upplýsingar um tíðni þeirra og umfang en gögn bendi til þess að þeim fari fækkandi . Samkvæmt ofangreindum gögnum geti lögreglan ekki haft eftirlit með einstaklingum í [...] allan sólarhringinn en hins vegar geti þolendur [...] leitað aðstoðar lögregluyfirvalda og dómstóla með árangursríkum hætti . Þá tíðkist einnig sáttamiðlun í [...] í gegnum þriðja aðila , t.a.m. á vegum frjálsra félagasamtaka eða trúarleiðtoga í samfélaginu . Samkvæmt gögnum stendur […] frammi fyrir mörgum vandamálum í samfélaginu og þá einkum fátækt , skorti á viðeigandi menntun , mismunun á atvinnumarkaði og fleira . Börn af fyrrgreindum þjóðarbrotum eigi erfitt uppdráttar í menntakerfinu og sé stærsti vandinn brottfall þeirra úr skyldubundnu námi . Þá hafi frjáls félagasamtök sem berjist fyrir réttindum minnihlutahópa lagt baráttunni lið með háum fjárframlögunum . Þeir borgarar sem telji sig verða fyrir mismunun eða að brotið hafi verið á réttindum sínum á annan hátt geti lagt fram kvörtun til umboðsmannsins en hann sé með aðsetur í átta borgum en auk þess sé hægt að senda inn kvörtun í gegnum bréfpóst , tölvupóst og síma . Þá sé ávallt hægt að hringja endurgjaldslaust í aðalskrifstofu embættisins . Ákvæði 1. mgr. 37. gr. laga um útlendinga Til að teljast flóttamaður hér á landi þarf kærandi að sýna fram á að aðstæður hans séu slíkar að þær falli undir 1. mgr. 37. gr. laga um útlendinga , sbr. flóttamannasamning Sameinuðu þjóðanna , eða 2. mgr. 37. gr. sömu laga . Kærandi byggir ástæðu flótta síns að hún verði fyrir ofsóknum vegna þess að hún tilheyri […] þjóðarbrotinu auk þess sem fjölskylda hennar eigi í [...] . Einnig hafi kærandi orðið fyrir […] og hún geti ekki fengið aðstoð lögreglu vegna vandamála sinna . Þá eru þær ástæður sem ofsóknir þurfa að tengjast skilgreindar nánar í 3. mgr. 38. gr. laganna . Hugtakið „ ástæðuríkur ótti við ofsóknir “ inniheldur huglæga og hlutlæga þætti og þarf að taka tillit til hvors tveggja þegar mat er lagt á umsókn um alþjóðlega vernd . Kærunefnd hefur við mat sitt á umsókn kæranda haft til hliðsjónar handbók Flóttamannastofnunar Sameinuðu þjóðanna um málsmeðferð og viðmið við mat á umsókn um alþjóðlega vernd ( Handbook and Guidelines on Procedures and Criteria for Determining Refugee Status , Genf 2011 ) . Þá hefur aðferðarfræði trúverðugleikamats kærunefndar tekið mið af skýrslu Flóttamannastofnunar Sameinuðu þjóðanna og Flóttamannasjóðs Evrópusambandsins um trúverðugleikamat , eftir því sem við á ( Beyond Proof : Credibility Assessment in EU Asylum Systems , Brussel 2013 ) . Kærandi hefur borið fyrir sig að hún sé í hættu í heimaríki vegna [...] sem hafi hafist þegar […] . Einnig verði hún fyrir ofsóknum vegna þess að hún tilheyri þjóðarbrotinu […] . Þá hafi kærandi orðið fyrir nauðgunartilraun . Kærandi kveðst hafa leitað aðstoðar lögreglunnar án árangurs . Samkvæmt þeim gögnum og skýrslum sem kærunefnd hefur tekið til skoðunar hefur [...] fækkað verulega í […] og sé aðeins vitað um örfá dæmi um slíkar deilur á undanförnum árum sem hafi átt sér stað á dreifbýlum svæðum ríkisins . Þá bendi gögn til þess að lögreglan aðstoði einstaklinga sem lendi í [...] þrátt fyrir að geta ekki veitt einstaklingum vernd allan sólarhringinn . Af þeim gögnum sem kærunefnd hefur tekið til skoðunar nýtur lögreglan í […] almenns trausts meðal íbúa landsins og benda gögn ekki til þess að lögreglan synji einstaklingum um aðstoð af þeirri ástæðu að þeir tilheyri […] þjóðarbrotinu . Að mati kærunefndar hefur ekki verið sýnt fram á að stjórnvöld geti ekki eða vilji ekki veita kæranda vernd , m.a. með því að ákæra eða refsa fyrir þær athafnir sem feli í sér ofsóknir . Af gögnum má ráða að kærandi geti leitað sér aðstoðar telji hún sig hafa orðið fyrir misferli af hálfu lögreglunnar . Íbúar […] hafi kost á að leggja inn kvartanir vegna starfa lögreglunnar til sérstakrar stofnunar sem hefur eftirlit með störfum lögreglu og umboðsmanns […] . Samkvæmt þeim gögnum sem kærunefnd hefur tekið til skoðunar er um að ræða raunhæft og virkt úrræði . Kærandi hefur því raunhæfan möguleika á því að leita sér ásjár stjórnvalda þar í landi , ef hún telur sig þurfa á aðstoð þeirra að halda . Með vísan til alls ofangreinds er það niðurstaða kærunefndar að sú staða sem kærandi er í vegna glæpa föðurbróður síns leiði ekki til þess að kærandi teljist hafa ástæðuríkan ótta við ofsóknir í skilningi laga um útlendinga , sbr. 4. mgr. 38. gr. laga um útlendinga . Kærandi ber einnig fyrir sig áreiti vegna þess að hún tilheyri minnihlutahópi […] í […] . Samkvæmt þeim gögnum sem kærunefnd hefur yfirfarið verður […] minnihlutinn enn fyrir mismunun í […] . Sú mismunun kemur m.a. fram í hindrunum að aðgangi að menntun af þeim gæðum sem almennt tíðkast í […] , mismunun á atvinnumarkaði og aðgangi að félagslegri aðstoð . Með aðstoð alþjóðasamfélagsins hafa stjórnvöld í […] unnið skipulega að bættri stöðu minnihlutahópa í landinu , þ.m.t. […] , og talsverður árangur hefur náðst . Þó svo að […] minnihlutinn verði enn fyrir mismunun í landinu er það mat kærunefndar að sú mismunun , eins og hún horfir við kæranda , sé af því alvarleikastigi að falla undir skilgreiningarviðmið ofsókna , sbr. 1. mgr. 38. gr. laga um útlendinga . Kærandi telst því ekki hafa ástæðuríkan ótta við ofsóknir í skilningi laga um útlendinga vegna stöðu sinnar sem […] . Kærandi verður þó að geta sýnt fram á að gildar ástæður séu til að ætla að um raunverulega hættu sé að ræða og að stjórnvöld í ríkinu séu ekki í stakk búin til að veita viðeigandi vernd . Dvalarleyfi á grundvelli mannúðarsjónarmiða skv. 1. mgr. 74. gr. laga um útlendinga Samkvæmt 6. mgr. 37. gr. laga um útlendinga skal stjórnvald sem kemst að því að ákvæði 1. eða 2. mgr. 37. gr. laganna eigi ekki við um útlending að eigin frumkvæði taka til skoðunar hvort veita eigi dvalarleyfi á grundvelli mannúðarsjónarmiða skv. 74. gr. sömu laga . Kærandi heldur því fram að með vísan til slæmra aðstæðna […] og fórnarlamba [...] og aðgerðaleysis yfirvalda sé hún fórnarlamb viðvarandi mannréttindabrota í […] . Vegna framangreindra aðstæðna búi hún og fjölskylda hennar við verulega erfiðar félagslegar aðstæður . Þá hafi hún orðið fyrir nauðgunartilraun en lögreglan hafi ekkert aðhafst . Svo sem fram hefur komið metur kærunefnd það svo , á grundvelli fyrirliggjandi gagna , að kærandi eigi þess kost að leita aðstoðar yfirvalda í […] vegna stöðu sinnar og þess áreitis sem hún hefur lýst þá standi henni einnig til boða úrræði í heimaríki hennar sem feli í sér viðeigandi vernd . Í viðtölum við kæranda hefur ekki annað komið fram en að hún sé við góða heilsu . Samkvæmt 2. mgr. sömu greinar er einnig óheimilt að senda útlending til svæðis þar sem ekki er tryggt að hann verði ekki sendur áfram til slíks svæðis sem greinir í 1. mgr . Með vísan til umfjöllunar að framan um heimaríki kæranda telur kærunefnd að þær aðstæður sem ákvæðið tekur til eigi ekki við í máli kæranda . Kærunefnd telur því að ákvæði 42. gr. laga um útlendinga standi ekki í vegi fyrir endursendingu kæranda þangað . Frávísun og frestur til að yfirgefa landið Kærunefnd telur með vísan til atvika máls að rétt sé að vísa kæranda frá landinu á grundvelli d-liðar 1. mgr. 106. gr. laga um útlendinga . Kærandi er ung kona við góða heilsu og kemur frá öruggu upprunaríki . Að mati kærunefndar og með vísan til 2. mgr. 104. gr. laga um útlendinga teljast 15 dagar hæfilegur frestur til að yfirgefa landið . Nú er beiðni um flýtimeðferð synjað og skal þá mál höfðað innan sjö daga frá þeirri synjun . Þó getur kærunefnd útlendingamála tekið ákvörðun um að fresta framkvæmd ákvörðunarinnar ef sýnt er fram á að verulega breyttar aðstæður hafi skapast frá því að endanleg ákvörðun var tekin . Úrskurðarorð Ákvörðun Útlendingastofnunar er staðfest með þeirri breytingu að lagt er fyrir kæranda að hverfa af landi brott innan 15 daga frá birtingu þessa úrskurðar .